CELEX: 52014DP0109
Language: bg
Date: 2014-12-18 00:00:00
Title: Решение на Европейския парламент от 18 декември 2014 г. да не се представят възражения срещу делегирания регламент на Комисията от 21 октомври 2014 г. за допълване на Директива 2014/59/ЕС на Европейския парламент и на Съвета от 15 май 2014 г. по отношение на предварителните вноски в механизмите за финансиране на преструктурирането (C(2014)07674 — 2014/2923(DEA))

12.8.2016   
            
            
               BG
            
            
               Официален вестник на Европейския съюз
            
            
               C 294/109
            
         P8_TA(2014)0109
   Неповдигане на възражения срещу делегиран акт: предварителни вноски в механизмите за финансиране на преструктурирането
   Решение на Европейския парламент от 18 декември 2014 г. да не се представят възражения срещу делегирания регламент на Комисията от 21 октомври 2014 г. за допълване на Директива 2014/59/ЕС на Европейския парламент и на Съвета от 15 май 2014 г. по отношение на предварителните вноски в механизмите за финансиране на преструктурирането (C(2014)07674 — 2014/2923(DEA))
   (2016/C 294/38)
   
      Европейският парламент,
   
               —
            
            
               като взе предвид делегирания регламент на Комисията (C(2014)07674),
            
         
               —
            
            
               като взе предвид писмото на Комисията от 18 ноември 2014 г., с което последната отправя искане към Европейския парламент да заяви, че няма да представя възражения срещу делегирания регламент,
            
         
               —
            
            
               като взе предвид писмото от 16 декември 2014 г. на комисията по икономически и парични въпроси до председателя на Съвета на председателите на комисии,
            
         
               —
            
            
               като взе предвид член 290 от Договора за функционирането на Европейския съюз,
            
         
               —
            
            
               като взе предвид Директива 2014/59/ЕС на Европейския парламент и на Съвета от 15 май 2014 г. за създаване на рамка за възстановяване и преструктуриране на кредитни институции и инвестиционни посредници и за изменение на Директива 82/891/ЕИО на Съвета и директиви 2001/24/ЕО, 2002/47/ЕО, 2004/25/ЕО, 2005/56/ЕО, 2007/36/ЕО, 2011/35/ЕС, 2012/30/ЕС и 2013/36/ЕС и на регламенти (ЕС) № 1093/2010 и (ЕС) № 648/2012 на Европейския парламент и на Съвета (1), и по-специално член 103, параграфи 7 и 8, и член 115, параграф 5 от нея,
            
         
               —
            
            
               като взе предвид препоръката за решение от комисията по икономически и парични въпроси,
            
         
               —
            
            
               като взе предвид споразумението в рамките на Съвета относно регламента за изпълнение за определяне на еднообразни условия за прилагане на Регламент (ЕС) № 806/2014 на Европейския парламент и на Съвета по отношение на предварителните вноски в Единния фонд за преструктуриране (COM(2014)0710),
            
         
               —
            
            
               като взе предвид член 105, параграф 6 от своя правилник,
            
         
               A.
            
            
               като има предвид, че член 130 от Директива 2014/59/ЕС („ДВПБ“) изисква държавите членки да прилагат националните мерки, необходими, за да се съобразят с тази директива, от 1 януари 2015 г.;
            
         
               Б.
            
            
               като има предвид, че за да прилагат директивата, държавите членки трябва да гарантират, че съответните кредитни институции и инвестиционни посредници („институциите“), лицензирани на тяхна територия, правят вноските най-малко ежегодно (член 103, параграф 1 от ДВПБ);
            
         
               В.
            
            
               като има предвид, че тези вноски се коригират в зависимост от рисковия профил на институциите в съответствие с критериите, уточнени в делегиран акт на Комисията;
            
         
               Г.
            
            
               като има предвид, че с член 103, параграф 7 от ДВПБ на Комисията се предоставя правомощието да приема делегирани актове за уточняване на понятието за коригиране на вноските в зависимост от рисковия профил на институциите, като взема предвид определени критерии, изброени във въпросния член;
            
         
               Д.
            
            
               като има предвид, че на 21 октомври 2014 г. с цел изпълнение на споменатото по-горе правомощие Комисията прие делегиран регламент на Комисията за допълване на Директива 2014/59/ЕС на Европейския парламент и на Съвета от 15 май 2014 г. по отношение на предварителните вноски в механизмите за финансиране на преструктурирането;
            
         
               Е.
            
            
               като има предвид, че този делегиран регламент може да влезе в сила при изтичането на срока за контрол от страна на Парламента и на Съвета само ако не са представени възражения нито от Парламента, нито от Съвета, или ако преди изтичането на този срок както Европейският парламент, така и Съветът са информирали Комисията, че няма да представят възражения; като има предвид, че срокът за контрол е определен съгласно член 115, параграф 5 от ДВПБ на три месеца, считано от датата на нотифицирането, т.е. до 21 януари 2015 г., и може да бъде удължен с още три месеца;
            
         
               Ж.
            
            
               като има предвид, че гладкото и навременно изпълнение на уредбата на ДВПБ до 1 януари 2015 г. изисква националните органи за преструктуриране да започнат да изчисляват и събират вноските в механизмите за финансиране на преструктурирането възможно най-бързо и при всички случаи преди 1 януари 2015 г.; като има предвид, че изчисляването и събирането се извършват в съответствие с посочения по-горе делегиран регламент;
            
         
               З.
            
            
               като има предвид, че делегираният регламент следва да влезе в сила през 2014 г., преди изтичане на срока за контрол, посочен в съображение Е;
            
         
               И.
            
            
               като има предвид, че споразумението в рамките на Съвета относно регламента за изпълнение за определяне на еднообразни условия за прилагане на Регламент (ЕС) № 806/2014 на Европейския парламент и на Съвета по отношение на предварителните вноски в Единния фонд за преструктуриране, което беше постигнато след неофициално участие на Парламента, е в съответствие с посочения по-горе делегиран регламент;
            
         
            
               1.
            
            
               Заявява, че не представя възражения срещу делегирания регламент;
            
         
            
               2.
            
            
               Възлага на своя председател да предаде настоящото решение на Съвета и на Комисията.
            
         
      (1)  ОВ L 173, 12.6.2014 г., стр. 190.